Sean Penn
Sean Justin Penn (rođen 17. augusta 1960) američki je glumac, režiser, i politički aktivist. Osvojio je dva Oscara za najboljeg glavnog glumca, za svoje uloge u filmu u žanru drame i misterije Mistična rijeka (2003) i biografskom filmu Milk (2008). Penn je započeo svoju glumačku karijeru na televiziji sa kratkim nastupom 1974. godine u epizodi Mala kuća u preriji, u režiji svog oca Leo Penna . Nakon filmskog prvijenca 1981. godine u drami Taps i raznolikom spektru filmskih uloga tokom 1980-ih, uključujući i film Fast Times at Ridgemont High, Penn je privukao pažnju kritičara sa svojim ulogama u kriminalističkim dramama Izbliza (1986), State of Grace (1990), te kasnije Carlitov način (1993). On je postao poznat kao istaknuti glavni glumac sa dramom iz 1995. Odlazak u smrt , za koji je zaradio svoju prvu nominaciju za Oscara i Srebrnog medvjeda za najboljeg glumca na 46. Berlinskom filmkom festivalu. Penn je dobio još dvije nominacije za Oscara sa dramskom komedijom Woodya Allena Sweet and Lowdown(1999) i dramom Ja sam Sam (2001), prije osvajanja svog prvog Oscara za najboljeg glumca 2003. godine sa filmom Mistična rijeka, te drugi 2008. godine sa filmom Milk. Također je osvojio nagradu za najboljeg glumca na Kanskom filmskom festivalul sa filmom Ona je prekrasna (1997) u režiji Nicka Cassavetesa, te dvije nagrade Volpi za najboljeg glumca na filmskom festivalu sa filmovima Hurlyburly (1998) i dramom 21 gram (2003). Penn je režirao dugometražni filmski prvijenac 1991. godine The Indian Runner, a zatim dramu The Crossing Guard (1995) te film u žanru misterije Obećanje (2001). 2002. godine, Penn je režirao jedan od 11 segmenata za film 11'09 '01 septembar 11, kompilacija priloga napravljenih kao odgovor na terorističke napade 11. septembra u SAD-u. Njegov četvrti igrani film, biografska je drama o opstanku u prirodi U divljinu (2007), za koji je dobio povoljne kritike i dvije nominacije za Oscara.